gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4809, del 30-07-2004 (2004/7499)

Informació pública del projecte de reparcel·lació del sector T/I del PGOU de Pilar de la Horadada.
--------------------------------------------------------------------------------------------------

### Dades del document

Número de DOGV
:   4809

Data del DOGV
:   30-07-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/7499


Organisme emissor
:   Ajuntament de Pilar de la Horadada

Tipus de document
:   Anunci

Informació pública del projecte de reparcel·lació del sector T/I del PGOU de Pilar de la Horadada. [2004/M7499]
  
L'alcalde president, mitjançant Resolució de 15 de juliol de 2004, va resoldre sotmetre a informació pública, pel termini de 20 dies hàbils, mitjançant la publicació en el Diari Oficial de la Generalitat Valenciana i en un diari d'informació general editat a la Comunitat Valenciana, el projecte de reparcel·lació del sector T/I del Pla General d'Ordenació Urbana de Pilar de la Horadada, promogut per l'Agrupació d'Interés Urbanístic del Sector T/I del Pla General d'Ordenació Urbana de Pilar de la Horadada.
  
De conformitat amb el que disposen els articles 45, 46.1, 46.3, 52 i 69 de la Llei 6/1994, de 15 de novembre, Reguladora de l'Activitat Urbanística, durant el termini abans esmentat es podrà consultar l'expedient en l'Àrea d'Urbanisme d'este Ajuntament, i es fa saber que es podran formular totes les al·legacions que s'estimen oportunes.
Diari Oficial de la Generalitat Valenciana


Sumari del DOGV 4748, del 07-05-2004 (2004/3979)

Informació pública del compte de liquidació definitiva del projecte de reparcel·lació Accés a Beniarjó, del sòl urbà residencial de la Font d'En Carròs.
--------------------------------------------------------------------------------------------------------------------------------------------------------

### Dades del document

Número de DOGV
:   4748

Data del DOGV
:   07-05-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/3979


Organisme emissor
:   Ajuntament de la Font d'en Carròs

Tipus de document
:   Anunci

Informació pública del compte de liquidació definitiva del projecte de reparcel·lació Accés a Beniarjó, del sòl urbà residencial de la Font d'En Carròs. [2004/Q3979]
  
Mitjançant la Resolució de l'Alcaldia número 199/2004, de data 8 d'abril de 2004, s'ha resolt sotmetre a informació pública durant el termini de 20 dies hàbils, mitjançant la publicació en el Diari Oficial de la Generalitat Valenciana i en un diari no oficial d'informació general de la Comunitat Valenciana, el compte de liquidació definitiva del projecte de reparcel·lació Accés a Beniarjó, del sòl urbà residencial de la Font d'En Carròs (València).
  
Durant el termini d'informació pública, qualsevol persona podrà consultar la documentació exposada a l'Ajuntament de la Font d'En Carròs i formular al·legacions.
  
Tot això es publica de conformitat amb el que disposen els articles 46 i 69 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en relació amb els articles 128 i 129 del Reglament de Gestió Urbanística de 1978.
Diari Oficial de la Generalitat Valenciana


Sumari del DOGV 4865, del 19-10-2004 (2004/10591)

Informació pública del programa d'actuació integrada i projecte d'urbanització per al desenvolupament del pla parcial de millora del sector Alluser.
----------------------------------------------------------------------------------------------------------------------------------------------------

### Dades del document

Número de DOGV
:   4865

Data del DOGV
:   19-10-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/10830


Organisme emissor
:   Ajuntament de Mutxamel

Tipus de document
:   Anunci

Informació pública del programa d'actuació integrada i projecte d'urbanització per al desenvolupament del pla parcial de millora del sector Alluser. [2004/Q10279]
  
Que la Junta de Govern, en la sessió feta el 6 de setembre de 2004, va acordar sotmetre a informació pública la documentació presentada per Juan Carlos Abad López, que actuava en condició de secretari de la Junta de Compensació del Pla Parcial l'Alluser, comprensiva de programa d'actuació integrada i projecte d'urbanització per al desenvolupament del pla parcial de millora del sector Alluser, per un termini de 20 dies hàbils comptadors des del sendemà de la publicació, d'acord amb el que disposa l'article 46.4 de la Llei 6/1994, de 15 de novembre, Reguladora de l'Activitat Urbanística.
  
Cosa que es fa pública perquè se'n prenga coneixement general, i es fa saber que durant el termini esmentat es podran formular al·legacions, suggeriments, proposicions juridicoeconòmiques i alternatives tècniques en competència davant d'esta. Durant els cinc dies hàbils següents al venciment del termini anterior, les persones interessades podran presentar les proposicions juridicoeconòmiques que més els convinguen al Registre General d'este ajuntament en plica tancada i amb la documentació que s'assenyala en els apartats c) i d) de l'article 32 de la Llei 6/1994. L'acte d'obertura de pliques tindrà lloc a les sales de la casa de la vila a les 13.30 hores de la següent data hàbil a la conclusió del termini per a presentar-les. Durant els 10 dies següents al d'obertura de pliques podran ser objecte de consulta i al·legacions totes les actuacions de l'expedient.
  
El present edicte complix la funció de notificació per edictes, de conformitat amb l'establit en l'article 59.4 de la Llei de Règim Jurídic de les Administracions Públiques i del Procediment Comú, Llei 30/1992, pel que fa als propietaris de parcel·les la titularitat o el domicili dels quals a efecte de notificacions es desconeix.
Diari Oficial de la Generalitat Valenciana


Sumari del DOGV 4728, del 07-04-2004 (2004/2969)

Expedient número 147/2004. Pla de muntatge de l'àrea de personal de guàrdia.
----------------------------------------------------------------------------

### Dades del document

Número de DOGV
:   4728

Data del DOGV
:   07-04-2004

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2004/2969


Data del document
:   16-03-2004

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * València
    * licitació
    * contracte de serveis
    * adjudicació de contracte administratiu
    * establiment hospitalari

Expedient número 147/2004. Pla de muntatge de l'àrea de personal de guàrdia. [2004/X2969]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Hospital Universitari doctor Peset, avinguda de Gaspar Aguilar, 90, 46754 València. Telèfon 42 970 61 98, fax 96 386 25 01.
  
c) Número d'expedient: 147/2004.
  
2. Objecte del contracte
  
a) Tipus de contracte: contracte de subministraments.
  
b) Descripció de l'objecte: pla de muntatge de l'àrea de personal de guàrdia.
  
c) Lots: 3.
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana núm. 4.652, de 17 de desembre de 2003.
  
3. Tramitació, procediment i forma d'adjudicació
  
a) Tramitació: anticipada.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: setanta mil euros (70.000 euros).
  
5. Adjudicació
  
a) Data: 23 de febrer de 2004.
  
b) Contractista: Gehos Confort, SL.
  
c) Nacionalitat: espanyola.
  
d) Import d'adjudicació: seixanta-nou mil dos-cents cinquanta-dos euros i setanta-dos cèntims (69.252,72 euros).
Diari Oficial de la Generalitat Valenciana


Sumari del DOGV 4714, del 17-03-2004 (2004/2029)

RESOLUCIÓ de 7 de novembre de 2003, del president de l'Institut de la Petita i Mitjana Indústria de la Generalitat Valenciana (IMPIVA), per la qual es dóna publicitat a les línies de crèdit i a l'import global màxim destinat a finançar els programes del pla de consolidació i competitivitat de la Pime.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4714

Data del DOGV
:   17-03-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/2029


Data del document
:   07-11-2003

Organisme emissor
:   Conselleria d'Indústria, Comerç i Turisme

Tipus de document
:   Resolució

Anàlisi jurídica

 Descriptors 

:   * suport econòmic
    * societat sense fins de lucre
    * canvi tecnològic
    * petita empresa
    * mitjana empresa
    * ajuda a les empreses
    * competitivitat

RESOLUCIÓ de 7 de novembre de 2003, del president de l'Institut de la Petita i Mitjana Indústria de la Generalitat Valenciana (IMPIVA), per la qual es dóna publicitat a les línies de crèdit i a l'import global màxim destinat a finançar els programes del pla de consolidació i competitivitat de la Pime. [2004/X2029]
  
Amb data 11 d'abril de 2003 va ser publicada en el Diari Oficial de la Generalitat Valenciana l'Orde de 31 de març de 2003, de la Conselleria d'Indústria, Comerç i Energia, per la qual es convoquen ajudes en el marc del Pla de Consolidació i Competitivitat de la Pime per a l'exercici 2003.
  
En compliment del que es disposa en l'article 47.11 del Text Refós de la Llei d'Hisenda Pública de la Generalitat Valenciana, i d'acord amb el que s'establix en la Llei de Pressupostos de la Generalitat Valenciana per a l'exercici 2003, correspon donar publicitat a les línies de crèdit i a l'import global màxim destinat al finançament dels programes del Pla de Consolidació i Competitivitat de la Pime per a l'exercici 2003, convocats per l'IMPIVA.
  
De conformitat amb el que s'establix en la Disposició Addicional Primera de l'Orde de 31 de març de 2003, resolc:
  
Primer
  
Per a l'exercici 2003, les ajudes concedides per l'IMPIVA en el marc del Pla de Consolidació i Competitivitat de la Pime es finançaran a càrrec de la línia pressupostària i import global màxim que es detalla a continuació:
  
Codi
  
línia Denominació línia Import
  
T4652000 Millora de la competitivitat i 53.329.999,18 euros
  
 desenrotllament del teixit productiu
  
Segon
  
Estes dotacions podran vore's afectades per modificacions pressupostàries posteriors.
  
Tercer
  
La present resolució entrarà en vigor el dia de la data, sense perjuí de la posterior publicació en el Diari Oficial de la Generalitat Valenciana .
Diari Oficial de la Generalitat Valenciana


Sumari del DOGV 4695, del 19-02-2004 (2004/1175)

Ressenya de l'acord de la Comissió Territorial d'Urbanisme de 5 de novembre de 2003, pel qual es declara definitivament aprovat el Pla general de Guadasequies.
---------------------------------------------------------------------------------------------------------------------------------------------------------------

### Dades del document

Número de DOGV
:   4695

Data del DOGV
:   19-02-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/1175


Data del document
:   09-01-2004

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Guadasséquies
    * pla d'urbanisme

Ressenya de l'acord de la Comissió Territorial d'Urbanisme de 5 de novembre de 2003, pel qual es declara definitivament aprovat el Pla general de Guadasequies. [2004/X1175]
  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, reguladora de l'activitat urbanística (DOGV núm. 2349, de 24 de novembre de 1994), es publica la ressenya de l'acord de la Comissió Territorial d'Urbanisme de 5 de novembre de 2003 i publicat juntament amb les normes urbanístiques aprovades en el Butlletí Oficial de la Província de València núm. 298 de data 16 de desembre de 2003.
  
Exp:- 2001.0824
Diari Oficial de la Generalitat Valenciana


Sumari del DOGV 4678, del 27-01-2004 (2004/672)

DECRET 5/2004, de 23 de gener, del Consell de la Generalitat, pel qual es nomenen registradors de la propietat, mercantils i de bens mobles per a proveir els registres vacants a la Comunitat Valenciana.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4678

Data del DOGV
:   27-01-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/672


Data del document
:   23-01-2004

Organisme emissor
:   Conselleria de Justícia i Administracions Públiques

Tipus de document
:   Decret

Descriptors 

:   * professió jurídica
    * cadastre

DECRET 5/2004, de 23 de gener, del Consell de la Generalitat, pel qual es nomenen registradors de la propietat, mercantils i de bens mobles per a proveir els registres vacants a la Comunitat Valenciana. [2004/M672]
  
Vist l'expedient instruït per a la provisió de registres vacants pels qui han obtingut plaça al territori de la Comunitat Valenciana amb motiu del concurs ordinari convocat per Resolució de 10 de novembre de 2003, de la Direcció General dels Registres i del Notariat, i d'acord amb allò que establix el Reglament Hipotecari vigent, atès el que disposa l'article 41 de l'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, a proposta del conseller de Justícia i Administracions Públiques i amb la deliberació prèvia del Consell de la Generalitat, en la reunió del dia 23 de gener de 2004,
  
DECRETE
  
Article únic
  
Nomenar per a proveir els registres de la propietat, mercantil i de béns mobles vacants al territori de la Comunitat Valenciana, anunciats en el concurs esmentat, els registradors que a continuació s'indiquen:
  
1. Massamagrell, Enrique Calatayud Llobet, registrador de Sagunt núm. 1.
  
2. Torrent núm. 1, José Mª. Martínez Silvestre, registrador d'Alzira.
  
3. Alacant núm. 4, José Ramón Iván Fernández Mariño, registrador de Bilbao núm. 2.
  
4. Torrent núm. 2, Manuel Gomis Segarra, registrador de València núm. 3.
  
5. Requena, Inmaculada Gosálvez Simbor, registradora de Gandia núm. 4.
  
València, 23 de gener de 2004
  
El president de la Generalitat,
  
FRANCISCO CAMPS ORTIZ
  
El conseller de Justícia i Administracions Públiques,
Diari Oficial de la Generalitat Valenciana


Sumari del DOGV 4852, del 29-09-2004 (2004/9602)

Informació pública dels projectes d'urbanització i reparcel·lació de la unitat d'execució Caragol.
--------------------------------------------------------------------------------------------------

### Dades del document

Número de DOGV
:   4852

Data del DOGV
:   29-09-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/9602


Organisme emissor
:   Ajuntament d'Alcoi

Tipus de document
:   Anunci

Informació pública dels projectes d'urbanització i reparcel·lació de la unitat d'execució Caragol. [2004/A9602]
  
Per tal de complir el que disposa l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es fa saber que el Ple de l'Ajuntament, en sessió realitzada el dia 9 de juliol de 2004, va acordar:
  
Primer
  
Sotmetre a informació pública, mitjançant edicte publicat en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana, durant 20 dies, comptadors des de l'última publicació de l'edicte, els projectes d'urbanització i de reparcel·lació de la unitat d'execució Caragol.
  
Segon
  
Durant el període d'informació pública, els particulars, segons el seu dret, hi podran formular les al·legacions que consideren convenients i es podrà consultar la documentació al Departament d'Urbanisme d'aquest Ajuntament, els dies i hores hàbils d'oficina.
  
Tercer
  
Enviar-ne notificació als interessats que consten en el projecte de reparcel·lació i als que resulten del certificat registral de domini i càrregues, afectats per l'esmentat projecte.
Diari Oficial de la Generalitat Valenciana


Sumari del DOGV 4746, del 05-05-2004 (2004/4325)

Informació pública del projecte de reparcel·lació del programa d'actuació integrada del SAU-1 (UEI.1.1).
--------------------------------------------------------------------------------------------------------

### Dades del document

Número de DOGV
:   4746

Data del DOGV
:   05-05-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/4325


Organisme emissor
:   Ajuntament d'Antella

Tipus de document
:   Anunci

Informació pública del projecte de reparcel·lació del programa d'actuació integrada del SAU-1 (UEI.1.1). [2004/Q4325]
  
El Ple de l'Ajuntament d'Antella, en la sessió feta el dia 31 de març de 2004, va acordar sotmetre a informació pública el projecte de reparcel·lació forçosa, que inclou les modificacions plantejades, presentat en data 2 de febrer de 2004, per l'urbanitzador Montajes La Ribera, SL, corresponent a la unitat d'execució UEI-1.1 del polígon industrial SAU-I.
  
En compliment de l'establit en la Llei 6/1994, de 15 de novembre, Reguladora de l'Activitat Urbanística, de la Generalitat Valenciana, i del Decret 201/1998, de 15 de desembre, pel qual s'aprova el Reglament de Planejament, s'anuncia l'esmentat projecte en el Diari Oficial de la Generalitat Valenciana, en el periòdic Las Provincias i al tauler d'anuncis de l'ajuntament, amb la notificació prèvia als titulars.
  
L'expedient es podrà examinar a les oficines municipals durant el termini de 20 dies, comptadors des del sendemà de la publicació en el Diari Oficial de la Generalitat Valenciana, a fi que les persones interessades hi puguen presentar al·legacions o reclamacions.
Diari Oficial de la Generalitat Valenciana


Sumari del DOGV 4887, del 19-11-2004 (2004/11352)

Informació pública del programa d'actuació integrada per al desenvolupament urbanístic dels terrenys ubicats al terme d'Alfauir i al de Rótova.
-----------------------------------------------------------------------------------------------------------------------------------------------

### Dades del document

Número de DOGV
:   4887

Data del DOGV
:   19-11-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/11247


Organisme emissor
:   Vernissa Golf, SL

Tipus de document
:   Anunci

Informació pública del programa d'actuació integrada per al desenvolupament urbanístic dels terrenys ubicats al terme d'Alfauir i al de Rótova. [2004/Q11442]
  
L'entitat mercantil Vernissa Golf, SL, ha formulat una proposta de programa d'actuació integrada per al desenvolupament urbanístic dels terrenys ubicats al terme d'Alfauir i al de Rótova i inclosos en la unitat d'execució única delimitada al pla parcial integrant del programa. Este programa està integrat per la documentació següent: document d'homologació sectorial, pla parcial de millora, estudi d'impacte mediambiental, alternativa tècnica de programa i projecte d'urbanització.
  
D'acord amb l'article 48.1.c en relació amb l'article 46.3 de la llei esmentada, se sotmet la proposta tècnica de programa i els projectes que l'acompanyen a informació pública pel termini de 20 dies hàbils, comptadors des del sendemà de la publicació d'este anunci en el Diari Oficial de la Generalitat Valenciana.
  
Esta documentació es troba dipositada a la Notaria d'Alejandro Cervera Taulet, número de protocol 4.103, de data 13 de setembre de 2004, situada a Gandia, carrer de Vallier, número 2, 1r, 5a. Qualsevol persona interessada podrà comparéixer a la notaria indicada i sol·licitar que se li exhibisca l'acta de protocol·lització de la documentació que integra la proposta de programa, i podrà obtindre a càrrec seu una còpia de l'acta notarial. També podrà comparéixer a l'Ajuntament d'Alfauir o al de Rótova per a examinar l'exemplar dipositat en estos ajuntaments amb registre general d'entrada de 13 de setembre de 2004 i 14 de setembre de 2004, respectivament, i formular, si escau, al·legacions i alternatives tècniques dins del terme indicat al paràgraf anterior de 20 dies hàbils des de la publicació d'este anunci en el Diari Oficial de la Generalitat Valenciana, i proposicions juridicoeconòmiques durant els cinc dies següents al venciment del termini.
Diari Oficial de la Generalitat Valenciana


Sumari del DOGV 4872, del 28-10-2004 (2004/10604)

Divorci contenciós número 1228/2003. Cèdula de notificació.
-----------------------------------------------------------

### Dades del document

Número de DOGV
:   4872

Data del DOGV
:   28-10-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/10061


Organisme emissor
:   Jutjat de Primera Instància Número 9 de València

Tipus de document
:   Anunci

Divorci contenciós número 1228/2003. Cèdula de notificació. [2004/M10483]
  
Demandant: Myriam Carmen Jordán Cayero.
  
Procuradora: Castellano Sanchis, Teresa.
  
Demandat: Nadeem Afzal.
  
Antonio Rodríguez-Moldes Peiró, secretari del Jutjat de Primera Instància número 9 de València, mitjançant el present edicte faig saber:
  
Que en les actuacions de divorci contenciós, seguides amb el número 1228/2003, a instància de Myriam Carmen Jordán Cayero contra Nadeem Afzal, en situació de rebel·lia, en què en data 23 de setembre de 2004 i 29 de setembre de 2004, s'han dictat sentència i interlocutòria d'errada material i en què en les parts dispositives diu així:
  
«Que estimant la demanda interposada per la representació processal de Myriam Carmen Jordán Cayero, contra Nadeem Afzal, acorde la dissolució del matrimoni per divorci dels expressats, amb tots els efectes legals, sense especial imposició de costes.
  
Comuniqueu esta resolució, una vegada ferm el pronunciament de divorci, al registre civil on conste inscrit el matrimoni. Contra esta sentència es pot preparar recurs d'apel·lació en el termini de cinc dies des de la notificació.
  
Esta és la meua sentència, que pronuncie, mane i firme.»
  
«S'acorda corregir l'errada material produïda en la resolució de data 23 de setembre de 2004, en el sentit que s'ha fet constar que la demandant és Myriam Carmen Jordá Cayero.
  
Notifiqueu la present resolució a les parts.
  
Així ho acorde, mane i firme.»
  
I perquè valga de notificació en forma a Nadeem Afzal, en rebel·lia, expedisc i firme el present edicte.